Nightingale's princess: Ноември 2015\nРеших да започна една нова рубрика в блога, която ще се казва It's Friday по простата причина, че в петъците съм най-малко натоварена и се надявам да имам повече време да подготвям публикациите. Така, в тях ще говоря за неща случили се през изминалата седмица, какво ми е направило впечатление, хубави емоции и т.н., като няма да го правя свяка седмица., може би 2-3 пъти в месеца.\nДнес ще започна с това, че следобед заминавам на кратка почивка с класа си за уикенда. Всъщност мисля, че се води зелено училище. Преди няколко години, съм ходила на същото място, но беше със стария ми клас. Помня, че си прекарахме доста забавно и тогава се запознах с една от най-близките ми приятелки... И се надявам и този път да остана с хубави спомени.\nТази седмица открих и една нова любов... Мисля, че се пристрастих към Supernatural. За седмица и половина при положение, че имам време да го гледам само вечер съм стигнала до средата на втори сезон. До преди месец тотално отричах този сериал и нямах никакво намерение да го гледам, но една приятелка ме придума и реших... какво пък, ще си пусна първият епизод пък ще видим... Страшно е интересно, особено за хората, които се интересуват от фентъзи.\nВ понеделник имахме още една обща среща между випуска и колкото и хубав и слънчев и енергичен да беше денят, тези 40 минути успяха да убият всичко в мен. Буквално ми гръмна главата... Добрата новина е, че най-накрая се разбрахме и за още нещо. Моя милост е в екипа, който ще се занимава с подготовката на поканите... друг е въпросът, че това е единствения сформиран екип, а ни трябват още няколко, принципно. Решила съм обаче, хич да не се затормозявам. Който има претенции за нещо повече, да намери алтернатива и ще се обсъди, който няма обаче, да не хвърля празни приказки във въздуха и да чака да му дойдат на крака... Така де, важното е, че имаме ресторант, в понеделник ще се подготви договора с фотографа, диджей и водеща и мисля, че другото са по-маловажни подробности, за които нямам претенции.\nПоследните два дни бяха много динамични и почти не се появявах вкъщи, дори забравих, че ще пътувам. Тези дни обикалям целя град по няколко пъти -подготовка, пазар, вечеря с приятелки, трябваше да ходя до личния лекар, и среща с момичетата, вчера следобед се прибрах и веднага започнах да си подготвям багажа. Харесва ми да съм заета.\nТази седмица не съм чела изобщо, но имам голямо желание да си взема Обещание на Карина Хали, след като прочетох страхотните ревюта на Ева и Ана... Но за момента, мога само да и се радвам на прекрасната корица, защото съм си наложила забрана за пазар на книги до Коледа.. така, че някой ако може да ми я купи?! Моля?\nКато цяло седмицата беше изпълнена с движение и напрежение, забавна и въпреки няколкото кофти момента се старая да гледам от позитивната страна на нещата(съветвам и вас да го правите, излишно е да си тровите живота повече...)\nИ ето няколко песни за настроение, съпътстващи ме цяла седмица:\nEllie Goulding е една от любимите ми изпълнителки и почти няма нейна песен, която да не ми е харесала.\nOne Direction имат и няколко песни, които доста ми допадат тази и drag me dawn са ми фаворити.\nПо тази песен ме зарибиха приятелите ми, първите пет пъти когато я слушах я намирах за много странна и не ми допадаше. После обаче те започнаха да си я тананикат, а и тя сякаш ме преследваше, където и да отидех я чувах... и накрая започна да ми допада.\nДа, да.. знам Криско! Тази негова песен обаче ми е различна и някак много се връзва с периода, който се намирам и ами, да... Харесвам я. Пък и видеото е много готино, много често ходя по тези улици и обстановката ми е позната, а гледката от градище е просто жестока, много ми се иска да ида пак там.\nУсмихвайте се по-често и всяка сутрин си казвайте " Днес ще е хубав ден!"\nBy Gergana Nikolova в ноември 13, 2015 2 коментара:\nЕтикети: It's Friday, update\nПърво да си кажа, че тази седмица ревю на книга в блога няма да бъде публикувано, защото нямам необходимото време да го подготвя... Затова пък имам още една оставаща папка с обработени снимки, чакащи да видят бял свят в блога.\nМалко преди началото на учебната година със семейството ми се отправихме на още едно пътешествие, с което да отбележим края на почивните дни. Няма да се впускам в големи обяснения, защото тези снимки са от около два месеца, но посетихме много красиви места и ми се иска да ги има някъде в блога. Така, че след тези пояснения, нека преминем към снимките...\nОбожавам тази снимка, обожавам и гледката от мястото. Това е язовир Въча и се намира между Пловдив, Смолян и Пазарджик. Наистина е място, което си заслужава да се посети. Докато го гледаш обкръжен от всичката тази зеленина се чувстваш омагьосан, зареден с енергия. Долните няколко снимки са също на него.\nТова е язовир Доспат, един от най-големите и красиви в нашата страна. Още едно прекрасно място. Гледката говори сама за себе си. Това място те оставя с желанието да се върнеш при първа възможност... Водноелектрическата каскада Доспат-Въча, е най- големият хидроенергичен комплекс в България.\nВодноелектрическа каскада Доспат - Въча е най-големият хидроенергиен комплекс в България.\nПрочети повече на: http://profit.bg/news/Naj-golemite-yazoviri-u-nas/nid-106442.html\nСнимката по-долу е някъде по Триградското ждрело. Никога до тогава не бях попадала на подобно нещо. Плашещо и величествено, едновременно. На места скалите са на няколко сантиметра над нас и това предизвика клаустрофобичен страх у мен. Но си заслужаваше. Природата прави уникални неща.\nКакто казах до това лято не бях виждала подобно място, но по- късно през септември имах възможността да видя и ждрелото в близост до град Ниш. Там вече нямаше и капка страх в мен. Нишкото ждрело може да предизвика само удивление с големите си размери и причудливи форми.\nГорната снимка е направена в Пампорово, а долната мисля, че някъде между Пампорово и Широка лъка. Последното ме остави изключително изумена. Мястото е толкова автентично, запазило миналото в себе си. Наврет имаше дървени къщички и мостчета, както къщите едно време. Съжалявам само, че не успях да направя няколко снимки от там.\nСледваща снимка е при входа на пещерата Дяволско гърло, която не успяхме да посетим защото пристигнахме след края работното време.\nОт тук надолу следват няколко снимки от местността Чудните мостове, където не успях да направя хубави снимки, но все пак реших да сложа няколко... Пожелавам на всеки един да посети скалния феномен, защото чувството - да се намираш под тези скали, да виждаш гледката от горе- не може да се опише. Просто е вълшебно, сякаш се свързваш с природата и тя те поглъща, ставаш част от пейзажа...\nПредпоследната ни спирка беше Асеновата крепост, като минахме и през Асеновград. От града не останах особено впечатлена, но пък от крепостта... Не веднъж съм казвала, че имам страх от височини. Е тази година определено се стремя да го преодолея. Не мога да отрека, че е и някак вълнуващо. Въпреки, че все си мисля, че има голяма вероятност да се подхлъзна или да падна, не мога да се откажа от възможността да посещавам подобни места.\nПетрич е средновековна крепост, просъществувала по времето на траките и преустановена по време на Византийската империя. Естественият скален масив, на който се намира крепостта със своите почти отвесни над реката склонове, е недостъпен от трите си страни. Първоначално изградената от византийците малка крепост кула с течение на времето се разраства. Стратегическото й разположение в началото на проход, и това, че се е намирала в богат земеделски район постепенно превръща крепостта Петрич в самостоятелен стопански център.\nПоследното място, на което се отбихме беше Бачковския манастир, последно съм ходила там като малка, може би 8-9 годишна и ми беше хубаво да се върна девет години по-късно, да си опресня спомените, да си припомня колко хубаво е било и колко добре изглежда в момента. Наистина, мястото се поддържа и е чистичко и красиво.\nТук беше краят на нашето пътшествие. Отправихме се обратно към вкъщи, колкото и да не ми се искаше и аз си останах със спомениете и повече от стотина снимки.\nBy Gergana Nikolova в ноември 11, 2015 Няма коментари:\nЕтикети: лято, природа, пътуване, слънчеви дни, One of my days, OOMD, travel\n" -Щастлива ли си?\nBy Gergana Nikolova в ноември 08, 2015 Няма коментари:\nЗдравейте! Днес съм подготвила няколко снимки от последната разходка, която си направихме.\nТази неделя се възползвахме от хубавото време и без много размисли се отправихме към едно място, което от дълго време имам желание да посетя.\nВ подножието, разстоянието, което трябваше да изминем ми изглеждаше сравнително късо. Оказа се обаче, че доста си походихме... И си заслужаваше за тази гледка. Спираща дъха е.\nМного отдавна исках да посетя Бузлуджа и въпреки, че съм се интересувала и знаех за състоянието на паметника, когато се озовах пред него мястото ми изглеждаше пусто. Самата атмосфера беше някак тъжна.\nДа, комунизма е в миналото, но все пак е част от нашата история. А този паметник е неговия символ. Символ на един тежък етап от развитието на страната и според мен би трябвало да бъде поддържан. Хората да знаят и да си спомнят, че някъде там в Стара планина има един връх висок 1441 метра, разказващ за един живот различен от сегашния, по-труден.\nТъжно и жалко е да наблюдаваш рушащите се плочи, дупките вместо прозорци, графитите-драсканици, според мен правени от млади хора, слабо осведомени за тогавашния живот. Да чуваш звука на течащата вода и да си мислиш, че сградата всеки момент ще рухне пред теб.\nАз не събрах смелост да вляза вътре, но съм абсолютно сигурна, че състоянието там е също толкова лошо, ако не и по-зле.... И като се замисли човек, много паметници в страната са в подобно състояние. Това е лошо, много лошо. Трябва да уважаваме миналото и жертвите правени от дедите ни.\nТази снимка е взета от интернет, защото аз забравих да направя от подножието, а мисля, че е наистина красиво.\nBy Gergana Nikolova в ноември 06, 2015 Няма коментари:\nЕтикети: Бужлуджа, есен, природа, пътуване, autumn, November, One of my days, OOMD\nРейтинг в Goodreads: 5/5, защото ми донесе щастие и моменти, изпълнени със усмивки.\nСлед мащабната рекламна кампания, която се организира около излизането на Girl online в България, реших да си изкажа мнението. Като изключим факта, че целият този шум ми се видя пресилен, книгата ми хареса. Сюжета не е много оригинален, дори бих казала, че е доста предвидим, но пък би допаднал на повечето хора. До някаква степен ми напомня на книгите на Стефани Пъркинс.\nGirl online е една от онези леки и приятни книги, които покачват нивото на доброто настроение с всяка следваща страница. Пълно със сладки романтични, забавни и дори няколко излагащи моменти, това четиво ме накара да се усмихна не малко пъти и дори да се припозная в лицето на главната героиня, Пени. Мога да кажа, че това е една сладка любовна история. Сещате се от онези, в които единият от героите е пълна скръб в отношение на връзките, докато не среща "сродната си душа". На моменти това със сродната душа ми идваше преувеличено, но аз съм леко скептик в това отношение и най-вероятно проблема е в мен.\nНо ако кажа само това, няма да е достатъчно, защото има още нещо. Сред сладостните моменти и проблемите съпътстващи всеки тинейджър се крие и още нещо. В тази книга едно момиче се бори с паникатаките си, едно момче разказва как се е съвзело след тежка загуба и до някаква степен става на въпрос и за тормоза сред връстниците. Не за физическия, а за психическия и как понякога трябва да махнеш някои хора от себе си, ако искаш да се чувстваш добре.\nГлавната причина поради, която реших, че искам тази книга е, че главната героиня поддържа блог. Още от самото начало на книгата, Пени ми стана близка и аз с удоволствие четях постовете и за GirlOnline.\n"Просто записвам мислите си, страховете си- такива неща. Има нещо облекчаващо в това да запишеш всичко на хартия."\nПени е петнадесетгодишно момиче от Брайтън. Тя създава анонимен блог, в който споделя нещата, които я интересуват- снимки, защото е любител фотограф, притесненията и относно приятелите, дори споделя за паникатаките си. Както казах вече по-горе, в Пени, много хора могат да открият себе си, както аз го направих. Тя е срамежлива, несигурна и често има проблеми с приятелите си. Също така доста често и се налага да изпада в неловки ситуации (както на не малко хора, в това число визирам и себе си).\n"Всичко е в хората, не в мястото."\nДразнещото или поне при мен е думата Рокбожественярко, което ти вади очите още от корицата... Такава дума дори не съществува и ми изглежда не на място, освен на корицата и в самия текст. Като цяло иначе корицата е красива и свежа и ми напомня на лятото. Друго, което е неприятно )поне при мен е така) е, че ръбовете на корицата не са срязани както трябва и когато я получих от тук, от там стърчаха няколко не добре изрязани детайла, които се опитах да пооправя.\nМоже да е или нещо, което спомага за повдигането на нивата на щастие в света, или нещо, което ги смъква."\nКато цяло, макар да има не малко коментари описващи книгата като клише, аз останах очарована. Без значение дали в/блогърката е имала малка или голяма част в написването на книгата, Girl Online на Зоуи Съг е красива любовна история, пълна със забавни моменти, на които се смееш с глас, но и също така разглеждаща сериозни въпроси, караща те да поспреш малко и да се замислиш.\nBy Gergana Nikolova в ноември 04, 2015 Няма коментари:\nЕтикети: Зоуи Съг, ревю, book review, Girl online


27.09.2020 - Rousse.Info - Новини и събития от Русе и Русенска област\nПразникът и емоциите около него отминаха. Пак се намериха почтени хора (Ирина Стоянова и Радко Димитров) с непремерено остър език, чиито изказвания да омъчнят и натъжат много хора, приличащи на баща ми (Бог да го прости), които истински вярват в патриотизма, почитането на загиналите и националните празници, включително и зарята и поднасянето на венци, включително и от политически партии. За […]\nДецата по проект „Човекът до теб-човек като теб. Подкрепа за трудова и социална интеграция“ се докоснаха до магията на цирковото изкуство\nНа 27.09.2020 г. в изпълнение на проект „Човекът до теб-човек като теб. Подкрепа за трудова и социална интеграция“, Договор № BG05M90P001-2.032-0057-C01, финансиран от ОП РЧР 2014-2020, съфинансиран от ЕС чрез ЕСФ, най-малките представители на целевата група и техните родители посетиха цирковия спектакъл на Цирк „Арена“ в града. Децата се докоснаха до магията на цирковото изкуство. Всички бяха впечатлени от въздушната […]\nПо данни на Регионалната здравна инспекция за последното денонощие на територията на област Русе няма регистрирани нови случаи на коронавирус. Общо броят на диагностицираните с COVID-19 в областта достигна 406 души, като активните случаи са 51. От тях 17 са на болнично лечение, а 34 са под домашна изолация. Понастоящем броят на мъжете сред активните случаи е 26, а жените […]\nЮношите младша възраст на ВК Дунав се класираха за зонално първенство\nЮношите ни младша възраст спечелиха своята квалификация, която се проведе този уикенд в гр. Пловдив. След като надиграха категорично отбора на Левски (Карлово) с 3-0 във вчерашния ден, днес преди броени минути след много битка и мъжка игра победиха и домакините от Виктория Волей (Пловдив) с 3-1. Така те се класираха за зонално първенство където ще срещнат отборите на Берое […]\nИзложбата на арх. Белин Моллов „Архитектурното наследство на Русе и Дунавския регион“ ще бъде открита в петък\nНа 2 октомври, от 18 часа, в зала Галерия на Библиотеката ще бъде открита интересна изложба от картини на известния русенски архитект Белин Моллов. Тя представя негови картини на популярни сгради в Русе и в други дунавски градове, с кратко описание за тяхната история.\nЧетенето дава силен тласък на въображението. Когато чете, детето научава логиката на развитието на събитията, както и започва да асимилира по-добре причинно-следствените връзки. Мислите му стават по-подредени и по-ясни, а това, от своя страна, създава една много добра основа за по-нататъшно обучение. Ето защо децата трябва да бъдат насърчавани да четат, колкото се може повече. Разбира се, не по-малко важно […]\nПо данни на Регионалната здравна инспекция за последното денонощие на територията на област Русе е констатиран един нов случай на коронавирус. Става дума за 29-годишен мъж, който е без сериозни оплаквания. Той се намира в добро общо състояние и е оставен под домашна изолация. Припомняме, че вчера от Областния оперативен щаб беше съобщен първи потвърден случай на коронавирусна инфекция в […]\nМинистър – председателят на Румъния Людовик Орбан посети вчера Окръг Гюргево. Той бе придружаван от префекта на Окръг Гюргево Анета Матей, както и от генералния инспектор на Окръжния инспекторат на образованието – Гюргево Аделина Сърбу. Той посети училището в Събърени, обновено със средства на кметството. След това бе разгледана построената с пари от Световната банка детска градина в селото. Визитата […]


Green Coffee Plus е оригинален препарат, който ще ви помогне да отслабнете бързо и ефективно! - 50%\nОпитът доказва, че все повече хора се борят с наднорменото тегло. За съжаление има много фактори, които карат хората да наддават на тегло. Настоящият свят се втурва като луд и всички са заети, няма време да се грижите за себе си, да ядете нещо здравословно или да се отдадете на любимата си физическа активност. Освен това много хора са стресирани и изяждат нарастващото си напрежение със сладкиши. Много хора имат заседнала или уморителна работа и всичко, за което мечтаят, е да се приберат вкъщи, да легнат на дивана, да включат любимия си филм и да хапнат нещо, което ще подобри настроението им. За съжаление трябва да се разбере, че наднорменото тегло и по-специално затлъстяването могат да имат тежки последици за здравето, така че си струва да се погрижите за себе си възможно най-скоро, за да се радвате на дълъг живот. Не само здравето ви ще се подобри, но когато преминете през процеса на отслабване, хората са по-уверени в себе си, чувстват се добре и абсолютно имат по-привлекателно благосъстояние. За съжаление, механизмът за отслабване не е от най-тривиалните, защото изисква жертви и самодисциплина. Трябва да имате голяма мотивация и себеотрицание, за да се случи. Има много методи за отслабване, много хора се измъчват от строги диети, които разбира се гарантират ефекта, но и много критични последици. Обикновено след такава диета настъпва йо-йо ефектът, хората се дразнят, което се отразява на ежедневието им, отслабени са и не искат да се социализират. Следващият метод за отслабване е физическата активност, в началото, когато има мотивация за упражнения, има много енергия, но с времето тя изчезва и много хора започват да се отказват да търсят някакво оправдание. Има и група хора, които посягат към спецификата на отслабването, които без каквато и да е диета и обучение би трябвало да помогнат за свалянето на ненужни килограми. Тези добавки обаче обикновено имат лоши и изкуствени съставки и могат само да навредят. Най-интересното и ефективно средство за изгаряне на мазнини е балансираното хранене, редовната физическа активност и правилното и надеждно добавяне. Една от хранителните добавки, която е изключително популярна на пазара, е Green Coffee Plus. В сравнение с други, той се характеризира с ефективност и ефективност при въздействие.\nGreen Coffee Plus е безопасна хранителна добавка. Формулата на продукта е мотивирана само от съставки от естествен произход. Естествените елементи са предназначени да блокират усвояването на твърде много захар, така че мастната тъкан да не се натрупва в тялото. Препаратът е предназначен допълнително за съживяване на изгарянето на мазнини, за да придобие стройна фигура. Производителят гарантира, че като приемате систематично препарата, можете да свалите до 11 килограма за един месец. Препаратът съдържа силно концентриран екстракт от зелен чай, който има фантастичен ефект върху функционирането на черния дроб и червата, подобрява метаболизма и ускорява процеса на отслабване, което също е по-ефективно. В същото време препаратът значително спира стареенето на тялото, защото почиства тялото от свободните радикали, използвайки полифеноли.\nСпецификата е подходяща за хора, които се борят с наднорменото тегло и искат да се радват на стройна фигура. Препоръчва се прием на две капсули на ден, за предпочитане след обяд. За да се получат най-добри резултати, терапията трябва да продължи поне два месеца. За да бъде ефективността на продукта по-добра, той трябва да бъде интегриран с балансирана диета и спортни дейности. Препаратът е щателно проверен и тестван в най-добрите лаборатории, където са одобрени неговата ефективност и безопасност при работа.\nНа пазара има много средства за отслабване, но като диетолог се опитвам да ме осведомя, че самият препарат не е достатъчен, за да може механизмът за отслабване да доведе до трайни резултати. Препоръчвам да използвате индивидуално подбрана диета, спортна активност поне 3 до 4 дни в седмицата и хранителна добавка Green Coffee Plus. Агентът е незаменимо отклонение към вашата ежедневна диета, препоръчително е да приемате две капсули на ден, за предпочитане след обяд. Твърдя, че този препарат ефективно ще задейства механизма за отслабване и ще помогне на всеки човек, който го иска. Освен това продуктът е напълно безопасен за организма и не генерира обезпокоителни странични ефекти, благодарение на съставките на естествения източник, които са внимателно подбрани и комбинирани помежду си. Оценявам тази подготовка за нейната безопасност и ефективност. Това е единственият препарат, предлаган на пазара, който плодотворно мобилизира тялото да отделя нежелани токсини, така че механизмът за отслабване да работи правилно. В същото време предотвратява натрупването на мастна тъкан и подпомага нейното изгаряне. Хлорогеновата киселина, въведена в зелено кафе, инхибира усвояването на захарите в храносмилателната система, благодарение на което тялото започва да използва натрупаните мазнини и бързо ги изгаря. В допълнение, тази киселина ускорява метаболизма, функцията на черния дроб и ефективното изгаряне на мазнините. Продуктът е ключът към вашата мечтана фигура! Твърдя, че благодарение на него ще бъде лесно да достигнете целта и да свалите излишни килограми. Други ползи от добавката включват забавяне на стареенето на кожата, която ще бъде в по-добра форма. Продуктът ще се грижи ефективно за цялото тяло, така че механизмът за отслабване да работи без никакви усложнения. Вярвам, че лекарството си заслужава да се опита, защото е активно и носи трайни резултати, от които всички се интересуват.\nGreen Coffee Plus е активна хранителна добавка, която използвам систематично. Вярвам, че е ефективен и ми помага не само да защитя перфектната си фигура, но също така подпомага метаболизма ми и се грижи за качеството на кожата ми. Продуктът е естествен и безопасен за употреба, така че не е нужно да се притеснявам за каквито и да било неприятни странични ефекти.\nИзползвам хранителната добавка Green Coffee Plus от няколко седмици. Без него би ми било изключително трудно да постигна желаните резултати. Теглото ми редовно намалява, чувствам се много по-лек и радостен. Хапчетата са здравословни и не трябва да се страхувам, че ще ме наранят. Препоръчвам!\nОтдавна се боря с наднорменото тегло. Не успях да се отърва от телесните си мазнини, въпреки че бях на диета и ходех на фитнес. Тогава диетологът ми препоръча да използвам хранителната добавка Green Coffee Plus, която се оказа бичи око! За мен беше много по-лесно да се справя с килограмите! Сега се радвам на по-добро отношение и имам много енергия за противопоставяне на килограмите!\nБлагодарение на Green Coffee Plus свалих 7 кг за един месец! Твърдя, че ако не беше тази подготовка, нямаше да е толкова лесно! Изключително съм доволен от резултатите и с нетърпение очаквам да завърша собствената си терапия. Препоръчвам го на всеки, който има проблеми с получаването на оптималното тегло! Доверете се, че ще ви бъде много по-лесно да постигнете целта си!\nЕкстракт от зелено кафе – увеличава метаболизма, което помага да се свалят ненужни килограми, допълнително има антиоксидантно действие\nACG хлорогенова киселина – стимулира метаболизма и черния дроб да функционират, блокира натрупването на захари в храносмилателния тракт, така че тялото да може да получи енергия от остатъчната мастна тъкан\nЕкстракт от Acai Berry – те са източник на фибри, помагат за стабилизиране и защита на правилното тегло


Новини от Бургас – Петър Кънев: Брюксел да вземе мерки за развитието на бизнеса .\nАвтор: "PoligrafF", от 07.07.2015 0\nНародният представител и председател на Комисията по икономическа политика и туризъм към 43-то Народно събрание на Република България Петър Кънев, участва в конференцията на работодателските съюзи от страни – членки на Европейския съюз, която се проведе в Дворец Евксиноград — Варна. Основната тема на конференцията, беше: „Реален бизнес. Микро и малки предприятия. Проблеми за разрешаване и реакция на Брюксел в подкрепа на реалния бизнес”.\nПетър Кънев изнесе доклад, в който съобщи данни, показващи, че гръбнакът на семейния бизнес и на малкия бизнес в Европа са микро и малките фирми. В Европа те са 10 милиона броя и в тях работят почти петдесет милиона души. За България цифрите са отдавна известни – 330 хиляди микро фирми, в които работят около шестстотин хиляди души и 34 хиляди малките фирми, в които работят още толкова хора.\nВ България, както и в цяла Европа, около 95 – 96 процента от всички фирми се причисляват към микро и малкия бизнес. Според официални данни на Националната статистика, за мястото на микро фирмите в България и за тяхното влияние върху икономиката, средната работна заплата за периода 2010 – 2014 за всички фирми в България се е вдигнала с 31 % , като е станала от 7400 лева, на 9700 хиляди лева. За 2014 година средната работна заплата в микрофирмите е 6644 лева и тя е с 47 процента по-ниска от заплатите в големите фирми. В същото време производителността на труда в страната се е увеличила с 25 процента за периода 2010 – 2014 г. Най-големият ръст е в микрофирмите - 65% .\nВ малките фирми ръстът е 32%, а в големите фирми производителността на труда е паднала с 1 %. Още по-интересни са данните за преките чуждестранни инвестиции – микрофирмите за 2014 година формират 37,5 % от всички инвестиции в България. По отношение на чуждестранните инвестиции, големите фирми са на второ място, като те формират 33,2 %, но при тях има намаление към 2010 година с 10 %.\n„Всичко това доказва огромното влияние на микро и малките фирми за икономиката на Европа. Брюксел и Европейската комисия са длъжник на развитието на помощта към микро и малките фирми. Крайно време е, след като 20 години се лутаме с програми за деиндустриализация, реиндустриализация, Лисабонска стратегия, Маастрихтски критерии, План 2020 и план Юнкер, от програма след програма, стана така че всяка втора стока в Европа е произведена в Китай или Югоизточна Азия. Крайно време е Брюксел да вземе някакви сериозни мерки за развитието на реалния бизнес”, коментира Петър Кънев.\nТой докладва, че основният проблем, с който Комисията за Икономическа политика и туризъм се занимава, е бизнес средата за всички фирми в България, в това число малките и средни предприятия. Петър Кънев припомни, че вече са внесени редица промени в Кодекса на труда, в Закона за счетоводството и в Закона за търговския регистър.


ЦСКА отново е ШАМПИОН | Варна спорт\nМФК ЦСКА за трети пореден път е шампион на Мини футболна лига-Варна. Това стана предсрочно, след като „червените“ биха основния си конкурент Любимец-13 с 6:0 в мач от 25-ия кръг на Първа лига. Така авансът им на върха стана 8 точки, а до завършека на първенството отборите имат само по още два мача.\nНикола Найденов направи 1:0 в 10-ата мин., като при този резултат завърши и първото полувреме. След почивката възпитаниците на\nСтелиян Стоянов вкараха още пет пъти. Костадин Иванов удвои в 26-ата мин, а до края се разписаха още четирима други футболисти – Илиян Иванов (31`), капитанът Юлиан Димитров (33`), Стоян Андонов (39`) и Свилен Керемедчиев (40`). ЦСКА завършва с две победи над този съперник, който от своя страна победи веднъж „червените“ през сезона.\nМФК Балерини запази третото място в класирането, събирайки 44 точки след победа с 3:0 над МФК Волов. Два гола за успеха на своя тим вкара Даниел Венков (10`, 33`), а веднъж точен бе Николай Илиев (35`).\nМФК Макао е четвърти с две точки по-малко след успех със 7:1 над МФК Пекарни Чочо. По два пъти за този успех се разписаха Христо Христов (19`, 27`) и Димитър Ангелов (22`, 28`), а по веднъж – Цвятко Цветков (18`), Вилиян Денчев (26`) и Десислав Михнев (29`). За „пекарите“ точен бе Валентин Василев (25`). Двата тима удариха и общо шест греди.\nПродължава неубедителното представяне на МФК Дубала в отсъствието на конутзения му капитан Ивайло Станчев. В този кръг тимът падна с 0:2 от Лудогорец Доброплодно. Головете за успеха на „орлите“ вкараха\nМартин Димитров (33`) и Валери Даскалов (40`).\nВ този кръг отборът на СОД-DSC записа служебна победа с 5:0 над отказалия се тим на Godzila.\nМФЛ-Варна, Първа лига – 25 кръг:\nМФК ЦСКА – ФК Любимец 13-Варна 6:0\nМФК Дубала – ФК Лудогорец Доброплодно 0:2\nМФК Волов – МФК Балерини 0:3\nМФК Макао – МФК Пекарни Чочо 7:1\nМФК Godzila – ФК СОД-DSC 0:5 (служебно)


Какво можем да направим, за да има повече детски градини?! :: BG-Mamma\nКакво можем да направим, за да има повече детски градини?!\nКакво можем да направим, за да има повече детски г...\n18 май 2006, 14:34 ч.\nЗначи, чета постоянно из форума, по пресата, по ТВ, че има недостиг на ДГ, че децата ги струпват вътре повече от позволената бройка, че лелите не могат да обгрижват децата, защото са малко, а децата много, че родители висят от 2 ч. сутринта да чакат ред да запишат детето си в ДГ... , а нищо не се прави по въпроса. А нима това не е най-болезнения въпрос за родителите? Как ще се гледат децата ни като ги пуснем в обществото и дали ще има място и за нашето дете в някоя детска градина...\nТази сутрин по "Искрено и лично" отново това беше темата. За децата ни няма сгради, в които да им се направят бази за игри, за спане и да се социализират.\nМай е крайно време и ние оттук да се обадим, защото нали уж форума е сила:), че не сме съгласни да няма все за нашите деца! . Че ни е омръзнало да се притесняваме, да не би нашето дете да не бъде прието в ДГ, както и да се притесняваме след това, че е прието, но е наблъскано с още 29 деца в една група. Кога ще настъпи това време, в което държавата ни ще се отнася с по-голямо уважение към децата ни?\nХайде да пишем писма, да даваме идеи, а може пък да се чуе някъде от оглушелите ни управници... и да направим услуга на децата си /на нас - също/.\n# 1 18 май 2006, 14:48 ч.\nСпоред мен не трябва да спираме да правим деца. Колкото повече деца има, толкова по-голяма ще е нуждата от нови сгради за ДГ и надявам се някой ще се сети да задейства нещата.\n# 2 18 май 2006, 15:06 ч.\nМи то си имаше.... по мое време децата бяха повече от сега, пък имаше за всички!!! Кой е виновен питам аз?! В Люлин старата ми градина в 3-ти е превърната в Социално и НАП.... Да си я направят пак градина....\nЦитат на: dp в чт, 18 май 2006, 14:48\nЧакай ти някой да се сети Планът ти не ми харесва повече деца водят до повече разходи, което води до нуждата от повече пари, а за да ги изкарваме трябва да ходят на детска и кръгът се затваря\nМай на тез неща им викаха държавна (в частния случай общинска) политика\n# 4 18 май 2006, 15:23 ч.\nЗа София - http://www.sofia.bg/forum.asp?show=39\nПишат хората и уж някой им отговаря, но резултат няма Освен да им залеем форума с мнения\n# 5 18 май 2006, 15:30 ч.\nДа ама,не.Докато не се нароят частни такива,няма да ни огрее.За какво им е да откриват нови места?Така по-заможните спонсорират градината,купват подаръци на госпожите,а общината си пасува,дори изпраща препоръки,кое дете да се вземе и кое, не.Преди живеех на 20м. от ЦГ"Малкия принц".Тези, които са от Пловдив,знаят за какво става дума.Казаха ми ,че ми трябват препоръки от кмет нагоре(с депутат ли трябва да се боря? ) или да спонсорирам градината с едно хиляда лева.(това ни е горе долу месечния доход)Нямаше едно дете прието от района.Всички трябваше да търсим други градини.Аз ако имам по- голям доход и има частна градина,въобще няма да се занимавам с някакви освирепяли директорки,които правят концерти в затвора.\n# 6 18 май 2006, 15:36 ч.\nповече гласност да се даде на проблема,според мен-телевизии,вестници,форуми\nбате Бойко нали чете книжки на децата\n(сетих се за него,защото нали имаше тема за плакатите по улиците с порнографско съдържание и май ще ги махат-той се е захванал)\n# 7 18 май 2006, 15:55 ч.\nА бе, то гласност има, но никой не действа! Детските градини като сгради ги има, но са дадени под наем за какво ли не. Имат подписани договори с определен срок и на фирмите не им изнася да го прекратяват. Не съм много наясно, но това стана, когато бяха тежките години с изключително слаба раждаемост, а сега, когато вече нещата се нормализират, държавата не може да поеме отговорност и да защити и запази тези деца. Как ще ходят родителите на работа? Не на всеки му помагат баби и дядовци!\nИзходът - не знам какво трябва да се направи, не е от моята компетенция! По-скоро държавниците трябва да вземат мерки, това е по тяхната част!!! Но и те си правят оглушки... колкото и писма да са минали през кабинетите им непрочетени!\n# 8 18 май 2006, 15:56 ч.\nЦитат на: Vache в чт, 18 май 2006, 15:06\nВаче, обаче през 90-те настанаха гладни години, хората спряха да раждат или избягаха в чужбина и децата рязко намаляха. Щата се сви, свободните сгради се дадоха дългосрочно под наем или за друго. Сега децата ни поемат тази свита бройка и оттам тръгва всичко...\n# 9 18 май 2006, 15:57 ч.\nОтворено писмо до социалният ни Министър и Президент?\n# 10 18 май 2006, 16:02 ч.\nмоя приятелка, която живее в Щатите ми сподели, че и там е така. дори в държавна детска градина ходели предимно деца на социално слаби родители и било абсурд да се доредиш за място. другите-в частни. явно и ние на там сме се запътили-обаче дано и доходите да го позволяват някога, защото месечната ми заплата на държавен служител в момента е точно колкото месечната такса в частната градина, че и по-малко .\n# 11 18 май 2006, 16:08 ч.\nЦитат на: мечтица в чт, 18 май 2006, 15:56\nEeee, то това е ясно.... аз питам кой е виновен, че при променящата се обстановка не прави нищо по въпроса... Въпросната детска градина и ясла е една отголемите в Люлин... Както са я дали на Социалните сега така да си я вземат! Значи не са мислили като са я давали, че някой ден ще се раждат повече деца!\n# 12 18 май 2006, 16:11 ч.\nЦитат на: пенелопа в чт, 18 май 2006, 15:57\nама не само едно,а докато ни обърнат внимание\nи не само до тях,защото май градините са на общинско ниво-не зная\n# 13 18 май 2006, 16:25 ч.\nНаскоро подадох молба за ясла - най-рано от септември беше отговорът.\nДиректорката обаче вметна, че е писала писмо до кмета (за намиране на адекватно помещение и доп. пресонал) и ме посъветва да се съберем група майки и да поискаме и ние среща с него, за да обсъдим проблема.\nИсках да кажа, че Ню е права - проблем има и той трябва да се покаже на съответният "ресор" (ако правилно използвам думата). А ако проблемът бъде представен едновременно и от двете страни (директори на градини) и родители - може би ще се намери и бързо решение.\nЖената смятала, че щели да затварят яслата, а в един момент се оказва, че прави списък за около една година напред.\n# 14 19 май 2006, 00:07 ч.\nЦитат на: nadyka в чт, 18 май 2006, 16:25\nАми да, за това е крайно време, но като гледам, тази тема вече е чак на трета страница и явно не е интересна .\nНе е като да обсъждаш аналния секс или колко пъти го правиш в седмицата.


SMART STORE - Калъфче за iPhone 99 Полумесец\nСиликонов калъф за iPhone изработен от плътни силиконови страни и пластмасов гръб , предпазващ телефона от счупване при изпускане. Гръбче Полумесец. Този модел калъфче се предлага за следните модели: iPhone XR, iPhone XS, iPhone XS Max, iPhone X, iPhone 8, iPhone 8 Plus, iPhone 7, iPhone 7 Plus, iPhone 6 и iPhone 5 . Гръбче с уникален дизайн .Ние от Smart Store се стремим да покрием широка гама от кейсове , от които да откриете вашия стил за всички актуални модели на телефони и да предложим максимална защита на вашият телефон , с качествено изработено гръбче. Поръчайте онлайн и получете в магазин на наш партньорили безплатно до офис на Спиди за поръчки над 20лв, възползвайте се сега и поръчайте кейс на цена само от 12.90лв\nЕтикети:калъфче, за, iphone, 99, полумесец, кейс, калъфче, keis, kalufche, iphone, 13, 12, 11, pro, mini, max, XR, XS, X, 8, 7, SE


Парк остров Свобода - Пазарджик, информация, отзиви, карта и снимки - Почивка.бг\nПарк остров Свобода в град Пазарджик е една от най-красивите природни забележителности в региона. Паркът е предпочитано място за разходки, отдих, почивки и развлечения както за малки, така и за големи. По целия парк са изградени пешеходни алеи и велоалеи. От едната страна на парка са разположени паметници и мемориални знаци, а от другата - малък зоопарк. Паркът предлага на своите посетители игрище за футбол, волейбол, тенис на маса, ресторанти, кафенета и др. Посочена е ориентировъчна локация в средата на парка, която не съвпада с конкретна забележителност.\nВиж оферти около Парк остров…\nВиж хотели около Парк остров…\nРесторанти около Парк остров…\nЗабележителности около Парк остров…


Участие на адв. Кискинов в Bloomberg TV относно промените в Закона за енергетиката - АСЕП\nЗа частните производители на електроенергия ще се ограничи възможността да се сключват сделки по свободно договорени цени по тяхно усмотрение, с което, като краен ефект, се уврежда свободният пазар на електрическа енергия. Това каза адв. Николай Кискинов от Асоциацията на свободния енергиен пазар в предаването „Бизнес старт“ на Bloomberg TV Bulgaria с водещ Живка Попатанасова. „Тази мярка, която по принцип е правилна, следва да обхване единствено публичните предприятия, които се управляват в обществен интерес, а именно – основните държавни производители“.\nГостът коментира измененията на Закона за енергетиката, които бяха гласувани на второ четене в Народното събрание. „Те са внесени не чрез специален закон за изменение на закона за енергетиката, а по наложилия се вече непрозрачен начин, а именно в случая – Закона за безопасно използване на ядрената енергия. Тези промени предвиждат, че всички производители, с инсталирана мощност над 5 мегавата да осъществяват сделките си само на организиран борсов пазар“.\n„Принципно сключването на сделки на борсата е добра идея. Тя е предложена преди няколко години, за да се повиши прозрачността на електроенергийния пазар. Но, както е предложена тази мярка, всъщност прекомерно разширява задължителното предлагане на електроенергия на борсата, като обхваща не само лицата, които управляват обществен ресурс, като основните електроцентрали, управлявани в обществен интерес, но включително и частни производители, при които вменяването на такова задължение е ограничаване на възможността те да взимат самостоятелни търговски решения и стопанска инициатива“.\nЗа да гледате пълния запис, моля, посетете линка по-долу\nЛИНК Bloomberg TV Bulgaria\n“Вече можем да си купим ток почасово“ - публикация на Председателя на УС на АСЕП г-жа Соня Кадиева в economic.bg


Бодрум лято 2010, ARMONIA HOLIDAY VILLAGE&SPA 5 *\nХотел ARMONIA HOLIDAY VILLAGE&SPA 5 *\nХотелът е разположен на 54 км от летището и на 24 км от центъра на Бодрум, на 5 км от селището Тургутрейс, на брега на морето. Построен е през 1989 година, с обща площа 20 000 м2, последно реновиран през 2007-2008 година.\nХотелът се състои от девет 3-етажни корпуса:\n381 standard room (от тях 2 стаи за инвалиди (макс. 2 чов.); макс. 3 чов., 20 м2),\n48 едностайни family room (просторна спалня, макс. 4 чов., 30 м2);\n27 двустайни suite room (хол, спалня с врата, макс. 4 чов, 30 м2).\nбаня с душ, сешоар, климатик - индивидуален, телевизор, телефон, мини-бар (при настаняването се зарежда с кола, фанта и вода - безплатно), сейф (в стаята, платен), под - керамични плочки, балкон, почистване на стаята - ежедневно, смяна на спално бельо - 2 пъти седмично\nосновен ресторант, диетично меню, вегетарианско меню, 2 A-la-Carte ресторанта(турски и рибен, с предварителна резервация, безплатно), 5 бара, 2 открити басейна, 2 водни пързалки (1 от тях за деца), библиотека, лекарски кабинет, SPA-център, фризьорски салон, търговски кът, пералня, 2 конферентни зали (30-200 чов.)\nдетски басейн, детска водна пързалка, детска площадка, детски бюфет, мини-клуб (от 4 до 12 години), детска кошара (по заявка на рецепция), детегледачка (по заявка, платено), зоокът\nтурска баня, сауна, фитнес зала, аеробика, водна аеробика, плажен волейбол\nбаскетбол, мини-футбол (върху синтетична настилка), тенис корт с бетонова настилка, наем на тенис ракети и топки, осветление на тенис кортове(24 часа)\nтенис на маса, дартс, мини-голф, анимационна програма, музика на живо (веднъж седмично), дискотека, Интернет - безжичен (в лоби и на територията на целия хотел)\nмасаж, SPA-център, билярд, Интернет кафе, курс по гмуркане, сърфинг (с лиценз), моторни водни спортове\nсобствен, пясък. Кей. Бар на плажа: безплатно. На плажа: чадъри, шезлонги, матраци – безплатно. На басейна: чадъри, шезлонги, матраци - безплатно. Плажни кърпи: безплатно.\nХотелът има прекрасна панорамна гледка към крайбрежието и чудесни пясъчни плажове, отличени със Син флаг от ЮНЕСКО. Територията на хотела е неголяма, но поддържана и зелена. Прекрасна кухня, вежлив персонал, хубава анимация. Хотелът е предимно за любители на сърфинга, тук се провеждат всички техни съревнования и срещи.\nБившият CLUB ARMONIA.\nARMONIA HOLIDAY VILLAGE&SPA 5* - Стая тип "Standard Land View"\nЗа дата 18.06.2010 на база AI+ - пакет 7 нощувки + сам. Билет + трансфери + застраховка - 424 €\nЗа дата 25.06.2010 на база AI+ - пакет 7 нощувки + сам. Билет + трансфери + застраховка - 505 €\nЗа дата 02.07.2010 на база AI+ - пакет 7 нощувки + сам. Билет + трансфери + застраховка - 518 €\nЗа дата 09.07.2010 на база AI+ - пакет 7 нощувки + сам. Билет + трансфери + застраховка - 595 €\nЗа дата 16.07.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 23.07.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 30.07.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 06.08.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 13.08.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 20.08.2010 на база AI+ - пакет 7 нощувки + сам. Билет + трансфери + застраховка - 697 €\nЗа дата 27.08.2010 на база AI+ - пакет 7 нощувки + сам. Билет + трансфери + застраховка - 579 €\nЗа дата 03.09.2010 на база AI+ - пакет 7 нощувки + сам. Билет + трансфери + застраховка - 553 €\nЗа дата 10.09.2010 на база AI+ - пакет 7 нощувки + сам. Билет + трансфери + застраховка - 518 €\nЗа дата 17.09.2010 на база AI+ - пакет 7 нощувки + сам. Билет + трансфери + застраховка - 424 €\nЗа дата 24.09.2010 на база AI+ - пакет 7 нощувки + сам. Билет + трансфери + застраховка - 424 €\nЗа дата 01.10.2010 на база AI+ - пакет 7 нощувки + сам. Билет + трансфери + застраховка - 385 €\nЗа дата 08.10.2010 на база AI+ - пакет 7 нощувки + сам. Билет + трансфери + застраховка - 378 €


Селска къща и Наем на Тристаен апартамент в дер. Хаджиево | Явлена\nСелска къща и Наем на Тристаен апартамент в дер. Хаджиево\nНяма намерени резултати за дер. Хаджиево, обл. Пазарджик, Тристаен апартамент, Жилищни имоти, Селска къща, Наем. Моля, разширете критериите на търсенето!


Изпитайте доза Apple II носталгия с тези изключително редки програми и игри - iMagazin\nИзпитайте доза Apple II носталгия с тези изключително редки програми и игри\n2016/03/08 | 16:35\nНастоящето се основава на постигнатото през миналото. Безспорно, Apple може да се похвали с повече от впечатляващо настояще като най-скъпата компания в света. Но зад текущите постижения на Тим Кук и колегите му стоят десетки години история. Често ни става носталгично за миналото на Купертино – затова и на няколко пъти сме ви запознавали с интересни късчета от феномена Apple. Добър пример за това е как точно е еволюирал Mac за 30 години или пък свързването на минало и настояще между Mac OS 6.0.1 и iPad Air 2.\nТози път ще се гмурнем още по-дълбоко във водите на историята и ще ви предложим пътуване към ерата Apple II. Apple II излиза на пазара през далечната 1977 г., а производството му е спряно през 1981 г.\nЗа щастие, полезността на интернет се корени и във възможността да съхранява всички тези елементи от миналото, които бихме поискали да изживеем отново някой ден. Неправителствената организация Internet Archive отговаря на името си и е мащабна „библиотека“ на всякакъв архаичен софтуер. Каталогът на ентусиастите от Сан Франциско включва и над 600 програми и игри за Apple II.\nОще по-добрата новина е, че Internet Archive ни предлагат емулатор, вграден в самия браузър на потребителя. С други думи, не ни е нужно нищо друго, освен да изберем желаната от нас Apple II програма и да я подкараме: 39 години след появата на Apple II на бял свят! Пълният архив с програми и игри може да видите тук.\nОт Internet Archive уточняват, че доблестното съхраняване на Apple историята е дело на 4am – анонимен Apple фен (или потребителски колектив). Именно 4am курира софтуера и подбира кои програми и игри да бъдат качени. Непознатият почитател на Apple II (или може би почитатели), със сигурност е доста вещ в занаята си. Каталогът със софтуер ни представя едни от най-редките и трудни за намиране Apple II програми.\nНе остава нищо друго, освен да впрегнем клавиатурите си и да се отдадем на едно носталгично Apple преживяване. Приятна игра!\nИзточник: Archive.org, VentureBeat.


Съдът остави в ареста трима от задържаните в “Красна поляна” - Mediapool.bg\nСъдът остави в ареста трима от задържаните в “Красна поляна”\n17:35 | 22 август 2007 | 7 коментара\nСофийският районен съд (СРС) реши в сряда да остави в ареста трите момчета на по 20 години, които бяха обвинени, че са пребили ром на 12 август в квартал “Красна поляна”. Според СРС за Любин Димитров, Георги Митрев и Хилал Исак има достатъчно данни, че са извършили престъплението, което е с висока степен на обществена опасност.\nЗа четвъртия задържан Иван Цанков (16 г.) беше наложен надзор от Детската педагогическа стая, защото, според прокуратурата, е действал под влиянието на пълнолетните си приятели.\nИ четиримата са обвинени в хулиганство, а 16-годишният Цанков и за нанасяне на средна телесна повреда. В началото на съдебното заседание защитниците на четиримата обвиняеми поискаха от съдията делото да се гледа при закрити врати, защото “случаят вече е излязъл извън нормалното съдебно производство и е преекспониран в медиите”, а има и непълнолетен участник.\nПрокурорът Куман Куманов оспори тези аргументи като посочи, че обществото очаквало информация и адекватни навременни действия от страна на органите на реда. Съдът не намери искането на адвокатите на обвиняемите за основателно и заяви, че публичният процес не би могъл да бъде несправедлив.\nИма и големи разминавания между версиите на обвинението и защитата. Адвокатите твърдят, че задържаните са били нападнати от 15-20 души. От друга страна прокурорът заяви, че има 12 свидетели за хулиганските прояви на четиримата.\nЗащитата твърдеше, че не може да бъде установено кой е виновен за инцидентите, тъй като в този район на “Красна поляна” е тъмно.\nСпоред адвокатите задържането на младежите е заради “други цели”. Адвокатът на Цанков заяви и че неговият подзащитен е разпитван през нощта и без адвокат, което е процесуално нарушение. Медицинският документ, с който е удостоверено, че пострадалият ром Гошо е със счупена челюст, бил издаден два дни след побоя.


И чудеше се за тяхното неверство. Марка 6:6\nВ света съществува един странен път, през който минават хората. Той е пътят на крайните противоречия. Цялата съвременна философия е построена върху противоречията. Днес не може да срещнете двама философи, които мислят еднакво. Днес не може да намерите двама обикновени хора, които мислят еднакво. Когато хората мислят различно, това представлява известна красота и то главно за мъдреца, за разумния човек. За обикновения човек, който не разбира божиите закони, това различие в мислите, във възгледите на хората, представлява голяма изненада. Във физическия свят се забелязват големи промени, които стават главно външно, а не вътрешно. Например, срещате днес един човек обезсърчен, отчаян, който казва: нищо няма да излезе от мене, за нищо не съм способен. Не се минава много време и вие виждате, че този човек се проявява в живота като виден учен. И той сам се чуди как са минавали през ума му подобни мисли на обезсърчение и отчаяние и си казва: колко съм се лъгал! Друг някой пък си въобразява, че ще стане голяма величина, а в същност от него нищо не излиза. И той сам се чуди, какво мислил, а какво излиза и си казва: колко съм се лъгал! Казвам: и в единия и в другия случай човек се лъже. В първия случай той се лъгал, че нищо няма да излезе от него, а излязло нещо. Във втория случай се лъгал, че много нещо ще излезе от него, а нищо не излязло. По-добре е човек да мисли, че нищо няма да излезе от него, отколкото обратното. Това са обикновени факти в живота, които представляват материал за мислене. Човек, който решава правилно противоречията в живота, той може да се домогне до Великия закон, който направлява живота.\nИ се чудеше за тяхното неверство.\nИ Христос се е чудил, както и ние се чудим за много неща. Христос не се е чудил за добродетелите на хората, нито за техните знания, но се е чудил за тяхното неверство, че не са могли да възприемат известни истини. Значи, тяхното неверство представлява за Христа предмет за изучаване, за изследване. Той искал да намери причините за това неверие. Христос дойде на Земята именно за това, да научи причините за неверството на хората. Това е цяла наука! Може ли да вярва онзи човек, който е бил хиляди пъти лъган и обиран от хората? Той казва: и светия да ми говори, никому не вярвам. Защо? Защото хиляди пъти са го лъгали. Казвате: няма ли поне едно изключение? Не може ли да се намери поне един човек, на когото той да вярва? Човек, който е лъган хиляди пъти, той вече не допуска никакво изключение. Обаче ние казваме: до 100 пъти човек може да бъде излъган, но премине ли 100-те, дойде ли до 101 погрешки вече не могат да се правят. Изобщо, хората нямат търпение да дочакат до 101.\nСега, за да хвърля повече светлина върху предмета, който разглеждам, ще ви преведа следния пример. Още в древните времена на Египет, в мистичната школа имало един виден ученик, който прекарвал едно от последните си посвещения. Този ученик се наричал Мехри-Мехру. Забележителното у него било това, че той бил сляп, глух и ням. В това състояние той трябвало да изправи нещо в характера си. Хората го считали за голям светия. Когато минавал покрай храмовете, той не им обръщал никакво внимание и постоянно държал очите си затворени. Всички го наричали слепия светия, обаче никой не подозирал, че той действително е сляп. Тогавашните жреци били крайно недоволни от него, че минавал покрай храмовете със затворени очи. Освен това той никога и с никого не говорел, защото бил ням, но хората и това не знаели и го наричали мълчаливия светия, мълчаливия адепт. И най-после крайно безчувствен. Каквато и услуга да искали от него, за каквото и да го питали, той никому нищо не отговарял, защото бил глух. Когато искали от него някакво благословение, трябвало силно да го разтърсят. Едва тогава разбирал, че искат нещо от него. Невидимият свят изпратил един ангел при него, да проучи историята на живота му и да разбере защо той ходел със затворени очи, защо никога не говорел и защо бил толкова безчувствен за всичко наоколо си.Този ангел се наричал Азреел. Като дошъл на Земята, той се съблазнил малко от Мехри-Мехру и нищо не могъл да научи от неговия живот. Затова трябвало Азреел да дохожда три пъти на Земята, докато най-после научил историята на слепия, немия и глухия адепт. Първият път Азреел се родил сляп, но винаги държал очите си отворени без да вижда нищо. Положението на слепец внесло голям страх и ужас в него и затова, където ходел, той постоянно тичал, но като не виждал, удрял се в камъните, в дърветата, падал на земята, ставал, за което хората го наричали глупавия слепец, който само се удря и пада. Едва сега той разбрал, защо Мехри-Мехру се родил сляп и защо постоянно ходел със затворени очи. Той се родил сляп, за да не се съблазнява от красотата на света. Това нещо човек ще научи по обратен път като затваря очите си за света. Казват някому: не гледай на света! Като имам очи, как да не гледам? Ето защо някога затварят външните очи на човека, за да отворят вътрешните. Вторият път се родил ням, за да разбере защо светията бил тъй мълчалив. Третият път се родил глух, за да разбере защо светията е бил толкова безчувствен към страданията на хората. Значи, трябвало Азреел да се въплати 3 пъти на Земята, за да разбере защо Мехри-Мехру ходел със затворени очи, защо бил мълчалив и безчувствен.\nПо същия начин и хората се произнасят за някого, че не вижда, че е сляп. Не, този човек не е сляп, но не трябва да вижда всичко. Нима онзи, който вижда парите в касата на банката, действително вижда? В същност той не вижда най-главното, как е направена касата. Той бръква в нея, взема една торба със злато, но веднага го улавят като в капан и го осъждат да лежи 10-15 години в затвор. Има ли смисъл такова виждане? Едно побутване само с ръка и против него завеждат голям процес. Питам: как ще се докаже, че този човек наистина е мислил да краде? Може би той е проявил само любопитство и е пожелал да види как е направена тази каса. Обаче, как ще се докаже дали този човек е виновен или невинен? Няма правда в този свят. Тук тя е привидна. Когато някой краде, той бръква в касата на богаташа и не взема неговите пари, а своите пари, които някога са взети от друг. Обаче, този когото днес са обрали като не знае причината за обира казва: обраха ме! Завежда дело против крадеца, когото осъждат на няколко годишен затвор. Значи, съдът поставя истинския притежател на парите в затвор. Как ще се докаже това нещо? Грешката в така наречения крадец е тази, че той прибързал сам да си вземе парите. Той трябваше или да си поиска, или да почака малко, та който ги е взел, сам да ги върне.\nИ тъй, много неща в съвременния свят са привидни. Например, не може да се счита добър онзи човек, който само отвън се показва такъв. Добротата е вътрешно качество на човека. За да бъде човек добър в пълния смисъл на думата, той трябва да познава закона на любовта. Тя е първия подтик у човека, първото пробуждане на съзнанието. След това добрият човек трябва да познава закона на мъдростта, като носителка на знание и светлина. Без светлина човек не може да живее. Най-после, добрият човек трябва да познава закона на истината, която дава свобода и простор на неговите мисли, чувства и действия. Свобода съществува само между разумните хора. Човек може да има много знания и пак да е роб.\nИ чудеше се за тяхното неверство.\nЗащо Христос се учудваше на неверството на тогавашните хора? Ако дойде днес, след 2000 години, в съвременния свят, той пак ще се чуди. За какво ще се чуди? Христос днес няма да се чуди нито на съвременната музика, нито на съвременното изкуство, нито на учеността на съвременните хора, но ще се чуди на голямото им неверство. На какво се дължи това голямо неверство у съвременните хора? На техните глави, на техните умове. Разправят за едно 10-годишно дете, че щом се разсърди или разгневи нещо на майка си, то започва да удря силно главата си в стената и не престава, докато майка му не отиде да го моли, да го увещава да не прави така. Питам: откъде е научило детето това нещо? Какво иска да каже с удрянето на главата си? С това то иска да каже, че главата е виновна за всичко.\nКазвам: всички противоречия, които съществуват в съвременния свят могат да се разрешат по разумен начин. Днес всички хора минават през големи страдания. Едни от тях са страдали много, научили са смисъла на страданията и са израстнали. Други се намират в големи мъчнотии, а трети са в областта на отчаянието. Всички недъзи, които предизвикват тия състояния у хората трябва да се излекуват, но как ще стане това? Казвате: за да се освободи човек от неблагоприятните условия на живота, той трябва да вярва. Ако вярва добре, ами ако не вярва, как ще се излекува? Кой човек вярва днес? Само онзи, който има няколко стотици хиляди лева или няколко милиона в банката. Този човек казва: аз вярвам, имам вяра в Бога и в живота. Той вярва, защото има някакъв обект в ума си. Вярата на съвременните християни всякога подразбира някакъв обект. Те нямат онази чиста, кристална и отвлечена вяра, вяра без обект. Например, някой човек няма пари, но има един добър приятел, на когото разчита. Значи, той все има малка надежда на него. Друг човек няма къща, няма материални богатства, но има дъщеря и син, на които разчита, в тях е неговата вяра. Чиста, абсолютна вяра има онзи човек, на когото ръцете и краката са свързани и при това е глух, ням и сляп. Седи той, уповава само на Бога и нему се моли. Дойде ли човек до тази вяра, той започва сам да се развързва и то отвътре, а не отвън. Истински учен е човекът на чистата, абсолютна вяра, който сам развързва възлите си един по един. Човекът на абсолютната вяра е герой. Той е силен, защото се развързва сам отвътре. Слабият човек други го развързват и то отвън. Силният трябва да помага на слабия. Христос се чудеше на онези хора в негово време, които минаваха за силни, а не бяха в състояние да разрешат и най-елементарните въпроси.\nПитам: на какво се дължи този краен материализъм, в който човечеството се намира днес? Този материализъм се е отразил и върху науката, и върху религията, и върху обществено-икономическия живот. Всички хора казват: пари, пари ни трябват! Причината за този краен материализъм се дължи на това, че светът е потънал в зеления цвят. Зеленият цвят е крайно материалистичен. Следователно, той е причина за съвременния материализъм. Един ден, когато човечеството излезе от този цвят, то ще влезе в синия цвят, който иде след зеления според цветовете на дъгата. В развитието си човечеството е минало първо през червения цвят, после през портокаления, сега е в зеления, а след него ще навлезе в ясносиния цвят. Тъй щото бъдещия век е век на ясносиния цвят. И най-после човечеството ще завърши своето развитие на Земята в жълтия цвят. Значи, всички съвременни хора са потопени в зеления цвят. И затова, за да измени състоянието си, човек трябва да излезе от този цвят. Зеленият цвят не е лош, но когато вземе надмощие над другите цветове, това се отразява зле върху човека. Ако запитате някого, защо се уморил толкова много, той ще ви каже, че е работил. Разбира се, щом тури на гърба си от 40, 50 или повече килограма, той ще се умори. Защо се товари толкова много? За да се осигури. И ще видите, че във всички съвременни хора има голяма жажда за осигуряване. Те искат външно да се осигурят. Обаче, всеки който разбира вътрешния закон на любовта, той е осигурен. Ако земеделецът вярва в закона на любовта, достатъчни му са само 3 декара земя, за да прехрани целия си дом. Тогава нивата му ще роди жито с едри класове. Всеки клас ще има по 500 зърна, а всяко зрънце ще бъде голямо като дренка. Вие ще кажете, че това са залъгалки.\nПитам: съвременните хора не играят ли със залъгалки? Започнете да им разправяте някаква легенда и те ви слушат с най-голямо внимание. Всички неща могат да бъдат или мистични, или легендарни, или представляват някаква повест. Кога са мистични, кога са легендарни и кога са повествователни? Казваме: кажи някой мит, или някоя легенда или някоя повест! Това са състояния на човешкия дух. Сам по себе си човек е мит. Някога той и себе си не познава. Ще ви приведа един анекдот за българина, когото наричали високия Стоян. Един горещ летен ден той се качил на магарето си и тръгнал за града. Като се уморил и изпотил от голямата горещина, той решил да си почине под сянката на някое дърво. Видял той една круша, отбил се малко от пътя си и тръгнал към нея. Слязъл от магарето, свалил юлара му, завързал го на едно дърво, съседно на крушата, а той сам легнал под крушата да си почине и заспал. В това време покрай него минали няколко деца и решили да откраднат магарето. Тихичко се приближили те към дървото, развързали магарето и го повели към града да го продадат, като оставили юлара близо до Стояна. Събужда се Стоян, гледа, няма го магарето. Разтърква добре очите си, пак гледа, няма го магарето, но вижда юлара му близо до него. Седи той под крушата и разсъждава: ако аз съм Стоян- изгубих магарето, ако не съм Стоян спечелих един юлар.\nПо същия начин сега и ние съвременните хора, седим пред една дилема и казваме: ако аз съм Стоян-изгубих магарето, т.е. живота си. Ако не съм Стоян, спечилих поне един юлар т.е. един проспект за бъдеще. Това са вътрешни противоречия, които постоянно изпъкват в съзнанието ни. Ние разглеждаме тези явления в целокупния живот, и в малкото, и в голямото, т.е. и в младите и в старите. Младите се разочароват от условията на живота, а старите се разочароват от младите. Синът се разочарова от външните условия на живота, че няма къде и как да прояви своята деятелност. Бащата пък не се разочарова от външния свят, но от своя син или от своята дъщеря, на които уповава. Значи, ако се разочароваме от света, ние сме млади. Ако се разочароваме от себе си, ние сме стари. Защо трябва да се разочароваме от себе си? Във всеки човек има божествено начало дълбоко скрито в него и той трябва усилено да работи за неговото пробуждане. Човек трябва да дойде именно до тази вяра в себе си, т.е. вярата в божественото в себе си.\nСледователно, заблуждението на сегашните хора седи във вярата им, че човек е произлязъл от една клетка, от едно микроскопическо същество, което след време е достигнало най-високата форма на своето развитие, до човека. Религиозните хора пък казват: от пръст сме направени и на пръст ще се превърнем. Да разсъждаваме така, то е все едно да убедим малкото дете, че някоя мечка е майка му, която го е родила. Или да убедите едно мече, че жената която го храни е негова майка. Където отива тази жена, там ще върви и мечето. Опитайте се само да закачите майка му! На това основание както можете да убедите детето, че мечката е негова майка, така можете да убедите и мечето, че жената която го храни е негова майка. Обаче, вярно ли е в действителност, че мечката е майка на детето и жената майка на мечето? Ако приемем тези твърдения за верни, бихме дошли до стиха: в грях зачена майка ми. Това е само едно верую. Къде остават тогава думите от Писанието, че Бог ни роди? Стихът: в грях ме зачена майка ми, представлява материалните условия, в които днес живеем. Обаче, думите “Бог ме роди” представляват новите, благоприятните условия, в които човек може да се постави.\nИ тъй, с идването си на Земята, Христос искаше да постави тогавашното човечество, както и културата им в нова фаза, но хората не съумяха да използват тия условия. Ако нашите възгледи за живота не се изменят и ние няма да се домогнем до тази нова фаза. Ние не сме за това да вярва човек непременно в нещо, но въпреки това всеки си има свое определено, специфично верую. Няма човек в света, който да не вярва в нещо. Щом е така, от всички се изисква нова вяра, която да внесе вътрешна радост в душите на хората. На съвременните хора липсва радост. Те не могат да се радват. Богатият не може да се радва на богатството си. Силният не може да се радва на силата си. Ученият не може да се радва на своите знания. Рядко ще срещнете човек в света, религиозен или светски, който да се радва на положението, в което се намира. Няма радости в света. Всеки човек има по един вътрешен червей, който го гризе. Ученият иска да бъде по-учен, отколкото е сега, а с това желание той нарушава и малката радост, която има. Силният е недоволен от своята сила. Иска да стане още по-силен и с това нарушава малката радост, която има в себе си. Казвам: силите и способностите на хората са ограничени. И най-силният човек не може да вдигне Земята на гърба си. Синът пък има друга невъзможност. Той може да бъде по-учен от баща си, но не може да бъде по-умен от него. Синът не може да съдържа в себе си повече качества от тия, които бащата има. Нито дъщерята може да съдържа повече качества от тия, които майката има. Достатъчно е на сина да съдържа толкова качества, колкото бащата има. Достатъчно е дъщерята да съдържа качествата на майка си. Можем ли ние, съвременните хора, да бъдем по-умни от Бога? Не можем. Можем ли да бъдем по-силни от Бога? Не можем. Тогава достатъчно е за нас да бъдем приблизително толкова умни и силни, колкото е всемъдър и всесилен.\nСъвременните философи след всичко това изпадат в смешно положение като искат да определят какво нещо е Бог. Който иска да определи какво нещо е Бог, той трябва да бъде по-умен от него. Значи, съвременните философи разрешават една задача, която не може да се разреши, а именно задачата, която високият Стоян разрешавал. Като изгубил магарето си, той си казал: ако аз съм Стоян, изгубих магарето си, ако не съм Стоян, спечелих един юлар. Казвам: не се опитвайте да разрешавате какво нещо е Бог. Оставете този въпрос неразрешен. Запита ли ви някой що е Бог, кажете: Бог е любов, нищо повече. Никаква друга философия не ви трябва. Нека философите изучават какво нещо е раят и какво адът, но въпросът за Бога да оставят настрана. От 8000 години насам хората се мъчат да определят какво нещо е Бог, с колко лица е, дали с три или с едно и т.н. Без да има лице, Бог съдържа всички лица в себе си. Той е източник на живота, на силите, на знанията, на всичко велико и красиво.\nКазвам: съвременните хора се заемат с разрешаването на най-трудния въпрос, идеята за Бога. Преди да разреши този въпрос, човек най-първо трябва да започне от себе си, да определи какво представлява той, като малка величина в целокупния живот. Човек е дроб, т.е. част от цялото. Как се определяте като човек? Казвате: този е Стоян, онзи е Иван. По какво се отличава Иван от Стоян? Каква разлика правите между двамата? Различават се те по нещо. Например, ако измерите обиколката на главата на Иван, тя е 56 см, а тази на Стоян 57 см в окръжност. Двамата се различават и по ръст, както и по дължината на ръцете си, по дължината на пръстите, по устройството на кожата и т.н. Изобщо, днес не може да намерите двама души, които да имат еднакви размери в устройството на целия им организъм, както и в отделните им удове. Значи, различни сили действат в различните хора. Защо ръцете на един човек са по-дълги, а на друг по-къси? Защо главата на един човек е валчеста, а на друг продълговата? Защо ушите на един човек са дълги, а на друг къси? Защо очите на един човек са големи, а на друг малки? Хора, които се раждат денем, например по обяд, имат малки очи. Хора, които се раждат вечер, посред нощ, имат големи очи като на бухал. Не е лошо човек да има големи очи. Когато човек излиза вечерно време по тъмно, за да вижда къде върви, той силно напряга очите си, следствие на което те се отварят повече. Тази е причината, поради която хора, които са родени вечерно време, имат големи очи. Значи, за да възприемат повече светлина очите се отварят повече. Когато майката роди някое дете вечер, тя сама определя големината на неговите очи.\nСега се явява друг въпрос: защо някое дете се ражда посред нощ, а друго по обяд? Ще кажете, че така е било определено. Това не е философия. Вие ще проучвате този закон и сами ще си обясните причините. Всичко в света е разумно. Не е безразлично кога се ражда детето: дали сутрин, по обяд, или вечер. Това са определени величини в живота. Какво представлява обедът? Обедът е крайния предел, до който Слънцето може да се издигне.Той е зенитът, където всички неща се събират. Който иска да разбере божествения свят, той трябва да има малки очи. Той трябва да се е родил на обяд. Който иска да разбере света, трябва да има големи очи. Той трябва да се е родил посред нощ. За света се изискват фенерчета, които да светят в тъмнината. Когато човек има желание да притежава много неща, това показва, че той се е родил посред нощ.\nКазано е: всеки, който иска да ме последва трябва да се откаже от себе си. Човек може да се откаже от себе си, само когато се ражда. Значи, само малките деца могат да се откажат от себе си. Христос е казал: оставете децата да дойдат при мене! Тъй щото Христовото учение е само за деца, за младите хора. Чудно е когато проповядват на хората да се самоотрекат. За самоотричане може да се говори само на децата или на младите хора, но не и на старите. Кажеш ли на стария човек да се самоотрече, той ще ти отговори: синко, не ми говори такива детински приказки! Годините, които нося на гърба си разбират живота по-добре от тебе. Човек трябва да си има къщичка, парички и знание. Ти си още млад и зелен, главата ти нищо не е патила. Ти още нищо не знаеш и не разбираш живота. Прав е този стар и мъдър човек. За него е така, но децата нито от къщи се нуждаят, нито от пари, нито от знания. Те за нищо не мислят. Каквото им се каже, вярват. Децата естествено вървят в правия път. Като съберете опитностите на старите и на младите, ще имате живота в неговата завършена форма. Само по този начин ще го разберете. Сега, малкото дете като отиде при дядо си, той започва да му проповядва своята философия, но с това разваля детето. Аз употребявам туй положение в следния образ: посадиш едно дърво на кръстопът и какъвто добитък мине покрай него, всички се търкат в кората му. Не минава дълго време и гледаш, кората на това дърво започва да се охлузва и то се осакатява. Не, това дърво трябва да бъде далеч от кръстопътя. Следователно, когато се говори на хората за възвишен идеал, те не трябва да бъдат поставени на кръстопът. Светът е кръстопът, работилница. Щом свършим работата си в тази работилница, ще се отделим далеч от нея, на почивка някъде, където има радост и щастие. Кое дава радост на човека? Парите ли? Не. В ума на майката седи нейното малко дете, което й създава радост. В ума на учителя седи неговия ученик, когото той обича. В ума на бащата седи неговия син, когото той обича. В ума на свещеника седи някой от неговите пасоми, когото той обърнал към Бога. Всеки човек има поне една душа, която обича. И тогава всички неща придобиват смисъл по причина на това, което човек обича.\nНякой казва: човек трябва да обикне някого и да се ожени за него. Що е женитба? Може ли да се нарече женитба впрягането на два вола в една кола? Това не е никаква женитба. Женитбата има дълбок смисъл. Днес обаче, когато впрягат два вола заедно, така и впрягат и двама души, мъж и жена, да карат заедно кола и казват, че тези млади хора са женени вече. Да, но работата по този начин не върви. Това не е божествено. За в бъдеще, който иска да води разумен живот като вземе два вола, той ще ги погали по главата, ще им покаже хомота и ако те пожелаят да му слугуват, сами ще си турят главите в хомота. Тогава той ще впрегне колата си, ще се качи на нея и заедно с тях ще отиде на нивата. Тогава и воловете ще бъдат разумни. Като свърши работата си, господарят ще извади хомота на воловете, ще ги помилва по главата, ще целуни челата им и ще ги заведе в дама на почивка. Техните дамове ще бъдат чисти, с големи врати и прозорци, които ще осветяват добре. В дамовете няма да има никакви извержения и никакви нечистотии. Те ще бъдат така чисти, както са чисти днес къщите на хората.\nКазвате: защо ни говорите такива неща? Питам: нечист ли намирате този разговор? Колко пъти човек седи в дома си и какви нечисти работи той замисля! Колко престъпления се вършат днес по домовете! Колко пъти е бил разрушаван еврейския храм! Защо? За престъпленията на хората. Защо се разрушават съвременните храмове? Днес Бог не търпи никакви престъпления. Всяка къща, в която е извършено и най-малкото престъпление, тя трябва да се разруши! Защо умират хората? За престъпленията, които вършат. Тялото се разрушава от най-малкото престъпление, което се върши в него. Човешкият ум и човешкото сърце се разрушават от най-малките престъпни мисли и чувства, които се зараждат в тях. Гениалността на човека може да изчезне само от едно малко неизправено престъпление. Като се разруши целият човек, какво ще остане от него?\nСъвременната философия се заключава само в отричане на нещата. Навсякъде се проповядва: това не прави, онова не прави, това не яж, онова не яж! Отгоре на всичко това казват: трябва да се възпитава младото поколение! Как ще се възпитава? Като онзи крив рак, който казал на сина си: синко, не ти трябва да вървиш на криво като дядо си баба си, ще вървиш право както вървят хората. Добре татко, ти ми покажи как трябва да вървя. Ти ми предай първия урок! Бащата тръгва напред, да покаже на сина си как да върви. Татко, това е стария крив път, по който ние вървим. Покажи ми правия път! По същия начин днес всички хора казват: да се самоотречем. Питам: ако дадеш някому 1000 лева, това самоотричане ли е? Самоотричането е един велик вътрешен процес. Някои мислят, че като се самоотрекат, ще изгубят всичко. Да се самоотречеш, значи да придобиеш това, което никой в света не може да ти даде. Ако е самоотречеш като жабата, която е живяла в локвата и отива да живее в океана, това самоотричане има смисъл. Ако се самоотречеш от своя живот като птица и започнеш да живееш като млекопитаеще и това самоотричане има смисъл. Ако се самоотречеш като млекопитаеще и започнеш да живееш като човек и това самоотричане има смисъл. Ако се самоотречеш от живота си като човек и се качиш в по-висока област, в областа на ангелите или висши същества и това самоотричане има смисъл. Ние не считаме, че самоотричането се заключава в неразумно раздаване на богатството ни. Ако искам да раздам парите си придобити с честен труд, аз ще ги дам на някой честен и разумен човек, а не някой крадец или пияница. Ако реша да ги дам на такъв човек, това ще сторя само при следното условие: ако той ми обещае, че ще употреби парите само за своето повдигане. Злоупотреби ли с тях, той ще ослепее, ще оглушее и ще онемее. Това ще бъде наказанието на всеки, който не изпълни своето обещание.\nЕто, Господ ни е дал в света пълна свобода и казва: аз ви давам живота, с който можете да разполагате както искате. Почнете ли обаче, да ядете и пиете безразборно, да изтощавате силите си, нещастията и страданията ще се нижат едно след друго върху вас. Приложим ли божия закон в живота си, всички нещастия и страдания ще избягат от нас. Нима управляващите в една държава не могат да приложат този закон в икономическия живот? Могат, но не искат, понеже още вярват, че има лесен път в живота, който ще ги доведе до желаното щастие. Няма друг път освен божественият. Преди всичко в света трябва да се яви такава религия, в която хората да вярват абсолютно. Не мислете, че тази религия ще се изработва отсега нататък. Тя е съществувала от времето на първия човек. Тя съществува и сега. На тази религия са служили всички хора, които са завършили своето развитие на Земята. Тази религия ще бъде обща за цялото човечество. Казвате: Царството божие насила не се взема. Някои хора насила ще бъдат туряни в Царството божие, а които не искат и насила ще ги утаят. Какво значи утаяването? Потъване дълбоко някъде, да чакат там своето време, докато най-после сами се убедят, че трябва да вършат волята божия. Човек първо трябва да бъде полезен на себе си, т.е. на всичко възвишено и благородно в себе си, за да почувства онази дълбока вътрешна радост. Това е първият лъч на неговото изгряващо слънце. Всеки, който излиза от тунела и среща първия лъч на Слънцето, той изпитва голяма радост, че е излязъл от долината на своя живот.\nКазвам: всеки човек трябва да изпита тази радост. Мнозина се съмняват в това, което им се говори и се запитват: наистина, коя религия е най-права, Христовата, Мойсеевата, тази на Буда или на Мохамеда? Всичко, каквото са учили и проповядвали тези хора е право, но намерете чистото Мойсеево учение. Намерете чистото Христово учение и разберете неговия смисъл и дух. Намерете чистото учение на Буда, на Мохамеда и извадете дълбокия смисъл в тях. Право е това, което съвременните философи учат, но трябва да се разбере дълбокия смисъл на техните учения. Между Мойсея и Христа няма никакво противоречие в основния закон, който те са проповядвали. Също така между Христа и Буда няма никакво противоречие. Общото и най-главното във всички тия учения е следното: без любов живот не може да съществува. Без Бога светлина не може да има. Тия велики хора са проповядвали за Бога, но рекат ли хората да приложат това учение в ежедневния си живот, те вече го изопачават, защото имат смътно понятие за Бога. Те искат да видят Бога вън някъде. Искате ли да видите Бога отвън, вие се намирате в заблуждение. Как ще го видите отвън? Той прониква целия свят, всички видими и невидими слънца и ако рече да се представи отвън, ще трябва да напусне целия Космос. Така ли искате да видите Бога? Благодарете да видите даже най-малкото провление на Бога. Той ще изпрати при вас един малък лъч, една малка светлинка във вид на някой ангел или друго някое още по-малко същество. Да видиш Бога, то е все едно да придобиеш една малка светлинка. И тогава, като те види Господ с тази малка светлинка, ще те запита: защо носиш тази светлинка? Ти ще отговориш: Господи, досега бях в тъмнина, едва осветявах пътя си със своята стара вощеница, но откак те видях оставям вощеницата настрана нека си догаря, а аз ще си служа с новата светлина, която ти запали в мене. Кажете ли така, скоро след това ще дойде съмнението и вие ще кажете: нека оставя и тази светлинка настрана. Ще я взема, когато ми трябва при трудни условия. Защо ще я нося постоянно със себе си? Ето, и Слънцето всеки ден изгрява и залязва. Вярно е, във физическия свят Слънцето изгрява и залязва, но в божествения свят Слънцето никога не изгрява и не залязва. В материалния свят, в който живеем, ние се намираме пред илюзията, че Слънцето изгрява и залязва, но ако се качим високо в пространството, ще видим, че Слънцето се движи непрекъснато от север към юг без да изгрява и залязва. Също така и на слабите във вярата се вижда, че у Бога има известни противоречия. Това се дължи на събралите се облаци в техния ум.\nИ тъй, всички хора се нуждаят от истинско знание, което да ги обнови и да ги подмлади. Аз наричам млад човек онзи, който никога не се дразни, който е постоянно весел и живее без съмнение. Аз наричам млад човек онзи, който е готов на всякакви услуги и който вярва на всичко. Той не е суеверен, но на всичко хваща вяра. И 10 пъти да го излъжеш, той те изслушва и казва: говори ми истината! Говори на моя език, а на езика на старите, защото аз не разбирам този език. Тъй щото, ако искаш да излъжеш някого, лъжи стария човек. Най –много се лъжат старите хора, които мислят, че никой не ги лъже. Историята е пълна с такива примери. Най-много се лъжат старите хора и старите светии. В историята на християнския живот има много пример за светии, които мислят,че служат вярно на Бога. Като видят някоя млада мома, започват да й проповядват за Бога и за Христа и не забелязват как се влюбват в нея и пропадат в черните й очи. Защо пропадат? Те не трябваше да пущат младата мома да излезе от тях. Тя трябваше да влезе вътре в тях, като част от цялото. Като пропадне някой светия, после казва: съблазни ме тази мома. Този светия не знаеше закона, как да пусне младата мома да живее в него и затова я остави вън от себе си. Той каза: как ще пусна това зло в мене да ме изкуси? Казвам: ако оставиш злото вън от себе си, тогава именно то ще те съблазни.\nИма един важен закон в живота, който всички трябва да знаете. Той е следният: добрият човек всякога си остава добър. Има начин за познаване на хората, дали те са добри или не. Какъв е този начин? Пусни ги в себе си. Пуснеш ли добрия човек в себе си, той никога няма да те съблазни. Българинът казва: този човек ми приляга някак си на сърцето. Щом ти приляга ще го пуснеш в сърцето си. Това ще ти донесе радост и веселие. В това седи великата божествена наука. Има хора, на които душата е отворена и които са готови за всякаква услуга. Красива е човешката душа! И животните понякога имат такива състояния, когато са отворени, разположени към всички и готови да следват подир човека като разумни същества. Често котката, която минава за голяма егоистка върви подир човека като кученце. От признателност към човека тя е готова на всякакви услуги, стига да почувства, че той действително я обича. Щом схване, че ти я обичаш, тя е готова да направи много нещо заради тебе. Има много примери, от които се вижда как котки са спасявали своите господари. Те са ясновидци и често предчувстват нещастието, което има да стане в някоя къща. Например котката предчувства пожара, който ще стане в къщата на господаря й и тогава тя започва да дращи, да мяучи на вратата му, да го събуди, за да вземе мерки против пожара. Като го събуди, тя започва да го бута, да му обръща внимание към мястото, откъдето дими. И най-после, той като се озърта натук-натам, забелязва, че дими някъде в къщата, взема мерки и пожара се предотвратява. Ако той не обичаше котката си, тя нямаше да го събуди и пожарът щеше да избухне. Тя казва: понеже ме обичаш, аз ще те спася с дарбата с която разполагам.\nКазвам: Христос се чудеше за неверството на хората, но и ние още се чудим дали Христос е син Божий или не. Всички религиозни хора, всички богослови разрешават сега именно този въпрос и казват: Христос е дошъл да спаси света. По кой начин го е спасил това не е важно, но Христос казва: ако думите ми пребъдват във вас, т.е. ако божията мъдрост пребъдва във вас, аз и Отец ми ще дойдем у вас и жилище ще направим. Тогава аз ще ви се изявя.\nСега за всинца е необходима чиста, абсолютна вяра. Какво по-хубаво от това, да нямаш 5 пари в джоба си и да седнеш някъде замислен, вдълбочен в себе си, без да трепне окото ти от това положение. Защо? Ти знаеш, че има някой да те обича. В такива случаи вие седите и си казвате: никой не ме обича. Не, вие не говорите истината. Според моите изчисления аз зная, че в този момент на Земята има около 2 милиарда хора, които могат да те обичат. Ако обърнете погледа си към небето и там ще намерите много души, които също така могат да ви обичат. Мнозина казват: моят живот е безсмислен, няма кой да ме обича. Как може животът на едно същество да е безсмислен? Този живот ви е даден от Бога. Достатъчно е да отправите своето радио към небето или към пространството и ще намерите хиляди същества, които могат да ви отговорят. И днес Христос се чуди на съвременните хора, че не им идва на на ум да отправят своето радио към невидимия свят, а се обезсърчават, отчайват и казват, че животът им няма смисъл, че няма кой да ги разбира. Питам: вие, които искате другите хора да ви разбират, разбрахте ли Господа? Вие разбрахте ли ангелите и светиите? Ако вие не сте разбрали нито Господа, нито ангелите, нито светиите, как искате другите хора да ви разберат? Казвате: ама ние вече сме повярвали в Господа. Аз не правя въпрос за това. Ние сме християни, благородни хора сме. И по това не правя никакъв въпрос. Едно ви не достига още: да се почудите на себе си, че от толкова хиляди години живеете на Земята и още не можете да повярвате. Аз наблюдавам как съмнението си пробива път между младото поколение и ги прави преждевременно стари. Дойде някое малко дете при мене и ме гледа изпитателно, дали искрено говоря истината или не. Дядо му го е научил да не вярва и да се съмнява и то преждевременно е остаряло. Често съм правил следния опит с малките деца. Дойде при мене детето, гледа ме изпитателно, със съмнение, защото дядо му е в него. Аз се приближа към него, помилвам го няколко пъти по главата и му казвам: слушай, сега ще ти говоря братски. Не се съмнявай в мене и ние ще се разберем. Като се освободи от влиятието, то започва да ме гледа с доверие и да ме слуша. Аз продължавам да му говоря: слушай ме, аз говоря истината, която ще провериш лесно. Ти ще опиташ моето учение, ще опиташ учението и на дядо си. Как ще ги опитам? При моето учение винаги ще имаш топла чорбица, а при учението на дядо си студена чорбица. При моето учение винаги ще имаш топъл хлебец, току-що излязъл от фурната, а при учението на дядо си ще имаш мухлясъл хлебец. Моето учение прави хората честни, достойни, без никакви хитрини. Дойде някой при мене, иска да му направя някаква услуга, да му помогна с нещо. Аз се замисля. Какво мислиш? Аз се вдълбоча в себе си и мислено се обръщам към Господа, да ми каже по какъв начин да направя добро на този човек. За мене не мъчно да му дам сума от 100,200,300 или 1000 лева, но дали това е доброто, от което се нуждае неговата душа? Важно е така да му направя добро, че с нищо да не уроня неговото честолюбие. Като дойде при мене някой честен и крайно честолюбив човек, ще му кажа: на еди-кое си място в гората има един камък. Вдигни камъка, измери от него 20 метра разстояние на изток и започни там да копаеш. Като копаеш известно време, ще намериш в земята заровено гърне със злато. Извади гърнето, вземи колкото злато ти трябва и след това по същия начин зарови гърнето. На същото място има и друго гърне, което по никой начин няма да пипаш. Този човек ми благодари и отива на определеното място в гората, да си вземе малко злато и да посрещне нуждите в живота си. Няма защо да благодари на мене. Тези пари са на един човек, който е заминал за онзи свят преди 100 години, но понеже се чувства свързан с тези пари, иска да се освободи от тях като помага на бедни и нуждаещи се хора. Ти ще му благодариш и ще се помолиш за него.\nКазвате: защо ни залъгва този човек с тия пари? Това е само за изяснение на мисълта ми. Гърнето е във вас. Всеки човек има известно количество злато в себе си. И той външно може да бъде толкова богат, колкото органическо злато има в кръвта си. Има хора, които и да придобият богатства, пак ще осиромашеят. Един американец, беден говедар получава съобщение някъде от Америка, че вуйчо му голям милионер, умрял и му оставил 6 милиона долари. Той отишъл да получи наследството си и веднага ударил на разкошен живот. Напуснал селото си, напуснал работата си и започнал наляво и надясно да дава угощение, вечери, веселби, прекарвал времето си в ядене и пиене и след 6 месеца само пропилял всичкото си богатство, като останал пак беден говедар, какъвто бил по-рано.\nНякой казва: аз искам да бъда богат. Като американския говедар ли? Искам да съм учен. Като американския говедар ли? Богатството има смисъл ако то може да освободи човека от всички негови пороци и заблуждения и по този начин да отвори душата му като извор, който постоянно блика и раздава от своето богатство на всички. Богатият човек трябва да бъде безкористен като планински извор. Тогава всеки жаден пътник ще уталожи жаждата си от неговата чиста кристална вода. Водата на този извор представлява божественото, което трябва да се прояви във всеки човек.\nИ тъй, от всички хора сега се изисква абсолютна вяра! Мъчнотиите в живота са малки, но необходими спънки, да покажат доколко вярата на всеки е заякнала. Заболи ви кракът например. Не викайте лекар, опитайте се сами да си помогнете. Ако не можете сами да си помогнете обърнете погледа си нагоре към истинския лекар и той ще ви помогне. Хване ви ревматизъм, вие ще му кажете: ще ти дам едно угощение за добре дошъл, но след това ще бъдеш тъй добър да напуснеш тялото ми. Тук не ти е мястото. Кажете ли на ревматизма си така, ще видите, че той в скоро време ще излезе вън от организма ви. Заболи ви глава, пак ще кажете: според вярата, която имам искам да престанат болките в главата ми. Като правите тези опити, така само ще познаете доколко вашата вяра е силна. Когато новото учение се възприеме от всички хора, лекарите, свещениците и проповедниците ще се пенсионират от старата работа и ще им се даде нова работа: лекуване по новия начин, свещенодействие по новия начин и проповядване по новия начин. Кой е този нов начин? Начинът на любовта. Когато казваме, че човек трябва да работи с любов, а не с пари, ние подразбираме, че в него не трябва да съществува желанието да му се плаща. Той трябва да работи с любов, а как ще се възнагради работата му, това за него не е важно. Това е грижа на онзи, за който той работи. Който работи за Бога и мисли, че трудът му трябва да се възнагради с пари, той се самоунижава. Ако някой лекар лекува в името на Бога, от него трябва да излиза голяма сила. Казва се в Писанието, че една болна жена се докоснала до дрехата на Христа и усетила да излиза от него голяма сила. С колко лева може да се заплати тази сила? Тя струва много. Следователно, ако болният мисли, че се е изплатил напълно като даде 100, 150 или 200 лева на такъв лекар, той се самоизлъгва. Като оздравее болният трябва да каже на лекаря: братко, благодаря ти, че ме излекува. Приеми от мене това малко възнаграждение, което едва ще посрещне разноските, които си направил за мене. Ти идеше отдалеч да ме лекуваш. Обаче, аз ще ти бъда признателен и ще вървя по своя път, ще служа на Бога и ближните си с любов. Така ще постъпи всеки, който иска да върви в пътя на любовта.\nКазвате: ние можем да живеем и без пари. Да живеем без пари, подразбирам да имаме знания, да знаем изкуства, да имаме добри и правилни отношения с хората, да сме готови на разумни жертви. Започне ли човек да свири на цигулка и след няколко часа се умори, той трябва да си почине. Как? Като смени свиренето с нещо по лесно. Той ще започне да пее и ще се прояви като добър певец. Щом се умори да пее, ще започне да проповядва. Ако се умори като проповедник, ще отиде между бедните и страдащи хора да прави добрини. Умори ли се и от тази работа, ще вземе една мотика и ще отиде на нивата да копае или да насади няколко плодни дръвчета. Значи, човек трябва да разнообрязява работата си, да прави диверсия, т.е. да преминава от една работа в друга и по този начин да си почива.\nПри сегашните условия ние не трябва да изкореняваме старите дървета, но да ги присаждаме с нови, облагородени присадки. Ние не трябва да разрушаваме старата си къща, докато не направим нова, по-хубава и по-солидна. Някой казва: моята колиба е стара, ще я разруша. Докато не си съградиш нова, поне 10 пъти по-хубава от старата не напущай старата. Поживей си още малко време в нея! Същото се отнася и до вярата. Докато не си създадете нова вяра и не уякнете в нея, дръжте старата. Всеки ден присаждайте нещо ново и отглеждайте грижливо тези присадки, докато те заякнат и могат да издържат на всички бури и ветрове. Когато Христос дойде на Земята той донесе нещо ново в науката, в религията, в изкуствата, което и до сега продължава да се разработва докато дойде ден когато всичко да се приложи в целокупния живот. Казвам: божественото учение изисква вяра, която да произтича от закона на любовта. Когато обичаме Бога, ние имаме абсолютна вяра. Поколебае ли се любовта ни и вярата ни се поколебава. Христос се чудеше на неверството на хората. Неверството показва, колко е любовта на хората. Любовта на съвременните хора е много малка. Днес синът не е благодарен на баща си и бащата не е благодарен от сина си. Дъщерята не е благодарна от майката и майката не е благодарна от дъщерята. Учителят не е благодарен от учениците си и учениците не са благодарни от учителя си. Управляващите не са доволни от подчинените си и подчинените не са доволни от управляващите. В целия свят съществува недоволство. В умовете на всички хора има голямо брожение. Те нямат тази тъй необходима за живота абсолютна вяра. Защо? Защото любов нямат. Хората още не са възприели и приложили в живота божията любов. Навсякъде в света съществува насилие. Насилието е закон на ада. Небето се управлява от закона на любовта, мъдростта и истината, а светът, адът от два закона: закона на страха и закона на наказанието. Грешникът се плаши само от тези два закона. Плаши ли се човек от тези закони, той е в ада. Иска ли той да излезе от ада, нека се подчини на трите основни закона, които управляват небето, т.е. възвишеният и разумен свят. Тези закони ще освободят човека от робство, ще внесат в него абсолютна чистота и невинност. Ще го направят пъргав като дете и светъл като ангел. Всички можем да бъдем млади.\nИ тъй, днес пожелавам на всички да станат млади, да хвърлят старите си дрехи, да хвърлят мустаците и брадата си и коренно да се видоизменят. Телата ви да станат пластични и вътрешно красиви като на малки деца. Постигне ли се това нека дойде другото учудване: как станаха тия хора толкова красиви? И тогава ние ще отговорим: всеки който служи на любовта, на мъдростта, на истината и на доброто може да стане външно и вътрешно красив, да се подмлади, да заживее чист и свят живот.\nБеседа от Учителя, държана на 06.02.1927 г. в гр. София.


“Златен век” за златния глас на Карерас – Труд\n“Златен век” за златния глас на Карерас\n04.12.2015 • 20:07\nХосе Карерас каза сбогом и на българската си публика. Прощалната световна обиколка на великия тенор спря в София – в четвъртък вечерта испанският маестро се поклони за последен път в препълнената зала 1 на НДК. Но преди това направи незабравим концерт с музикантите от “София симфоникс”.\nМузикалното пътешествие започна с увертюра от “Прилепът” на Щраус под диригентството на Любка Биаджони, след което тя предаде палката на Давид Хименес. Звучаха творби от Верди, Григ и Щраус, любимите на Карерас песни като “Серенада”, Chitarra Romana, The Impossible Dream. Публиката изригна още при първите ноти от Torna а Surriento, която “Тримата тенори” обожаваха да пеят. Както обикновено, маестрото представи млад талант – великолепно представяне на сопраното Анна Аглатова от Болшой театър.\nВ началото на втората част тенорът получи най-високото отличие за принос в областта на духовността, присъждано от българското Министерство на културата. Зам.-министър Боил Банов връчи “Златен век” с огърлие на златния глас на Испания. След трите биса Карерас и Аглатова поставиха финала на вечерта с “Наздравица” от “Травиата”.\nНа 5 декември Хосе Карерас навършва 69 г. След финала на прощалното турне тенорът, който преживя тежка битка с левкемията, ще се посвети на благотворителна дейност и на своята фондация в помощ на хора, страдащи от същото заболяване.


Грешките са неизбежни, уроците от тях - задължителни - Техники за успех - manager.bg - Техники за успех - manager.bg\nОбновена 00:12ч., 14.10.2018\nТехники за успех Обновена 00:12ч., 14.10.2018\nНа всички се случва да направят някаква грешка в своята работа. Всъщност, това е просто неизбежно. Рано или късно ще ви се случи да сгрешите. Независимо дали става въпрос за изпращане на имейл до погрешен получател или за някакъв гаф по време на бизнес среща, ще има моменти, в които ще се случва да грешите.\nТова са няколко неща, които трябва да направите, ако искате да сте сигурни, че все още имате работа, или най-малкото, че сте успели да запазите поне част от своето достойнство, след като сте допуснали някаква глупава грешка на работното място.\n1. Припомнете си, че не сте единствените, които правят грешки\nВие не сте единственият човек в офиса, който някога е допускал грешка, така че няма никаква причина да мислите, че вашият гаф е нещо ново или необичайно в компанията. Никой не е безгрешен - нито вие, нито вашите колеги ще се справяте напълно успешно с 100% от възложените ви задачи. Това просто е невъзможно.\nПроучване на Accountemps за работната атмосфера в САЩ разкрива, че 52% от работниците са си изпускали нервите на работното място поне веднъж в своята кариера. Освен това, 45% от анкетираните са признали, че са плакали на работното място. Емоционалните изблици в офиса не са рядкост, но ключът за вашият професионален успех преминава през свеждането им до минимум( ако е възможно до нула). Когато направите някаква грешка, поемете дълбока глътка въздух и пребройте до десет, преди да реагирате по какъвто и да е било начин и да кажете нещо, за което може по-късно да съжалявате. Запазете спокойствие и не превръщайте една грешка в поредица от такива. 3. Гледайте на нещата в перспектива\nСтига да не сте мозъчен хирург или пилот на самолет, грешките на работното място рядко са въпрос на живот и смърт. В действителност, добрите лидери знаят, че те често са резултат от поемане на рискове и експериментирането в името на откриването на нови и по-добри начини за изпълняването на определена задача. Поемете отговорност за направената грешка и покажете готовност да направите нужното, за да я коригирате. В крайна сметка от всяка грешка могат да бъдат извлечени ценни уроци, както за самите вас, така и за компанията като цяло.\n4. Коригирайте грешката си и се уверете, че няма да я повторите\nСлед като се успокоите, първото нещо, което трябва да направите, е да разберете каква е причината за вашата грешка и как може да тя да бъде коригирана или отстранена. Освен това, може да анализирате вашите действия, които са довели до грешка, и да разберете какво не трябва да правите в бъдеще, за да се уверите, че няма да я повторите. Може дори да споделите плана си с вашия шеф, като по този начин ще му покажете, че поемате пълна отговорност и че вече сте започнали работа по коригирането на грешката.\n5. Намерете положителното в цялата ситуация\nГрешките и провалите играят съществена роля в личното и професионалното ви развитие, защото те ви помагат да опознаете по-добре себе си и да разберете какви са вашите качества и недостатъци. В крайна сметка някои ваши грешки могат да бъдат от полза и за организацията като цяло. Големите идеи, независимо дали става въпрос за съзнателно планирани, или за такива, които са резултат на случайно стечение на обстоятелствата, спомагат за стимулирането на креативността и иновациите в компанията. Направената днес грешка утре може да бъде възможност за намирането на ново решение, което да бъде от полза за компанията в бъдеще.\nНе забравяйте, че след всяко падение следва възход!


Здравословен начин на живот: Гневът вреди на сърцето\nНегативни емоции като гняв, раздразнителност имат негативно въздействие върху хормоналните процеси и имунитета, което в дългосрочен план води до изменения в тъканите на вътрешните органи. Изследване отчело, че под влияние на гнева засегнати са предимно белите дробове и сърцето. Тези органи се „изхабяват“ много по-бързо при мъжете с по-неудържим темперамент, склонни на раздразнителност и гняв, отколкото при тези, които запазват хладнокръвие или „приемат по-леко нещата“.\nИзследването било проведено от американски специалисти от Харвард и включило 670 мъже на възраст от 45 до 86 години. Тяхното физическо и психично здраве било изследвано в продължение на 8 години.\nПри предишни проучвания също се установило, че емоции като злоба и състояния на раздразнителност са причини за появата и развитието на заболявания на сърцето, астма и хипертония.\nНа базата на тези резултати, специалистите препоръчват наистина да не се пренебрегва емоционалното състояние и да се полага грижа за душевния комфорт.\n23 март 2018 г., 5:28 ч.